Takbir Semalam (telefilem)

Cerekarama sempena ramadhan aidilfitri ini diterbitkan pada tahun 2021 dan disiarkan di Awesome Tv. Disiarkan pada 31 Mei 2021 dan diarahkan oleh Eoon Shuhaini. Terbitan Country Universal Sdn Bhd.   

 Plot 
Mak Yah seorang nenek dan balu kematian suami. Dia menetap di kampung bersama anak dan menantu beserta cucu. 

Sering membebel dan berleter, tabiat buruk Mak Yah ini mengakibatkan anak-anak dan menantu sedikit tersentak kerana kelancangan tutur katanya. Meskipun begitu Mak Yah amat menyayangi dan begitu mengasihi cucu-cucunya.

Susulan peminangan Mak Yah ditolak kerana Alya telah pun berkahwin dengan Kamal, dua bulan lebih awal. Ini menyebabkan suasana menjadi parah kerana Mira dan Epul merancang untuk berpindah kerana kecil hati diperlekeh oleh Mak Yah. 

Kemuncak cerita terlerai apabila Latip - adik Mak Yah datang berkunjung di pagi raya. Latip mengingatkan Mak Yah bahawa anak-anak dan cucunya semua sudah tiada, mereka menemui ajal di malam raya setelah dihalau oleh Mak Yah. 

Malam itu sejurus dihalau keluar, air ketuban Mira pecah dan hendak melahirkan bayi, Azlan pergi meminjam kereta Alya untuk bergegas ke hospital tetapi kenderaan mereka hancur dihempap treler mengakibatkan kesemua mereka terkorban. 

Sudah 3 tahun sejak insiden itu, Mak Yah mula dilanda dementia yang menyebabkan dia berkelakuan sama tiap kali ramadhan dan aidilfitr menjelang tiba.  

 Pelakon 
Fauziah Nawi...Mak Yah 

Syazwan Zulkifly...Epul (Saiful) Anak lelaki Mak Yah yang mencari rezeki dengan bekerja sebagai tukang rumah, pemetik kelapa.

Wan Sharmila...Mira - Isteri Saiful,menantu Mak Yah yang sedang sarat mengandung anak ke 3.

Syafie Naswip...Azlan - Adik Saiful, anak kesayangan Mak Yah.

Siti Hariesa...Alya - kawan Azlan

 Rusdi Ramli...Latip, adik lelaki Mak Yah.

Trivia

Rusdi Ramli dan Fauziah Nawi juga pernah melakonkan telefilem raya hebat yang mendapat sambutan hebat penonton. Yakni "Daun Ketupat Kering" yang sering ditayangkan menjelang lebaran. Rusdi melakonkan watak anak angkat kepada Fauziah Nawi dalam filem tersebut.

 Sumber